Siguldas novada pašvaldības (reģ.Nr. 90000048152)

Iepirkuma (pamatojoties uz PIL 9.pantu)

**„Teritorijas labiekārtošana un lietus kanalizācijas izbūve**

**Melioratoru ielā 2, un Pulkveža Brieža ielā 80, Siguldā, Siguldas novadā”** (identifikācijas Nr. SNP 2018/42)

ziņojums – noslēguma protokols/lēmums

Siguldā

2018. gada 26.septembrī

1. **Identifikācijas Nr. –** SNP 2018/42
2. **Datums, kad paziņojums ievietots internetā** [www.iub.gov.lv](http://www.iub.gov.lv) **–** 20.09.2018.

Iepirkuma Nolikums ievietots Siguldas novada pašvaldības tīmekļvietnē [www.sigulda.lv](http://www.sigulda.lv) –20.09.2018.

1. **Pasūtītāja nosaukums -** Siguldas novada pašvaldība, Pils iela 16, Sigulda, Siguldas nov., LV-2150.
2. **Iepirkumu komisijas sastāvs un tās izveidošanas pamatojums:**

Iepirkuma komisijas priekšsēdētāja Inga Zālīte

Iepirkuma komisijas priekšsēdētājas vietniece Rudīte Bete

Komisijas locekļi Anita Strautmane

Andis Ozoliņš

Jekaterina Tenkaļuka

Pieaicinātā persona, iepirkumu dokumentu sagatavotājs:

Siguldas novada pašvaldības Īpašumu un vides pārvaldības

nodaļas nekustamā īpašuma speciālists Lauris Lācgalvis

Iepirkumu dokumentu sagatavotāja Līga Landsberga

Iepirkuma komisija izveidota 25.01.2018. ar Siguldas novada pašvaldības domes sēdes lēmumu “Par izmaiņām Siguldas novada pašvaldības Iepirkuma komisijas sastāvā” (protokols Nr.2, §13), veiktas izmaiņas komisijas sastāvā 22.02.2018. ar Siguldas novada pašvaldības domes sēdes lēmumu (protokols Nr. 3, §8) un Iepirkuma komisijas sastāvs noteikts ar 01.03.2018. rīkojumu Nr.10.-7./24\_1 ”Par Iepirkuma komisijas sastāva noteikšanu pēc izmaiņām Siguldas novada pašvaldības Iepirkuma komisijas sastāvā.”

1. **Iepirkuma priekšmets un tā īss raksturojums:** Iepirkuma priekšmets teritorijas labiekārtošana un lietus kanalizācijas izbūve Melioratoru ielā 2 un Pulkveža Brieža ielā 80 Siguldā, Siguldas novadā, kas jāveic saskaņā ar labiekārtošanas projektu (Nolikuma 8.pielikums), tehnisko specifikāciju (Nolikuma 2.pielikums), darbu izmaksu tāmes sagatavi (Nolikuma 3.pielikums).
2. **Piedāvājuma iesniegšanas vieta un termiņš:**

Siguldas novada pašvaldības Administrācijas ēkā, 209.kabinetā, 2.stāvā, Zinātnes ielā 7, Siguldas pagastā, pie jaunākā speciālista iepirkuma jautājumos līdz 02.10.2018. plkst.10:00.

1. **Piedāvājuma izvēles kritērijs:** saimnieciski visizdevīgākais piedāvājums kuru nosaka vērtējot cenu.
2. **Iesniedzamā piedāvājuma sastāvs:**

Pretendenta nosaukums, adrese.

* 1. **Atlases dokumenti:**

8.1.1**.** Pretendenta pieteikums dalībai iepirkumā (1.pielikums). Pieteikumu paraksta Pretendenta pilnvarota persona.

8.1.2. Pretendenta apliecinājums par pretendenta gada finanšu apgrozījumu par 2015.g., 2016.g., 2017.gadu, norādot apgrozījumu par katru gadu atsevišķi un kopā. Uzņēmumiem, kas dibināti vēlāk apliecinājums par gada finanšu apgrozījumu nostrādātajā periodā.

8.1.3. Informācija par pretendenta pieredzi atbilstoši 3.3.1.punktā noteiktajām prasībām, norādot darbu pasūtītāju, objekta nosaukumu, darbu veidu, izpildes vietu, būvdarbu izpildes periodu (jānorāda arī datums, kad objekti nodoti ekspluatācijā), apjomu (izmaksas EUR bez PVN). Saraksts ar objektiem noformējams atbilstoši Nolikumam pievienotajai formai (Nolikuma 4.pielikums).

8.1.4. 2 (divas) pozitīvas atsauksmes, kurās apliecināta Pretendenta pieredze Nolikuma 3.3.1. punktā norādīto darbu izpildē.

8.1.5. Informācija par atbildīgā būvdarbu vadītāja pieredzi atbilstoši Nolikuma 3.3.2.punktā noteiktajām prasībām (Nolikuma 5.pielikums). Būvdarbu vadītājam par norādītajiem darbiem jāiesniedz dokumenti (piemēram, būvdarbu vadītāju saistību rakstu kopijas, būvatļauju kopijas, akts par izpildītiem būvdarbiem, atsauksmi no pasūtītāja utt.), kas apliecina būvdarbu vadītāja statusu attiecīgo būvdarbu veikšanā

Papildus jāpievieno iesaistītā darbinieka darba līguma/uzņēmuma līgumu kopija vai Pretendentu rakstiski apliecinājums par darba/uzņēmuma līgumu esamību, vai iesaistītā darbinieka parakstīts apliecinājums par gatavību piedalīties iepirkumā un gadījumā, ja Pretendentam tiks piešķirtas līguma slēgšanas tiesības, noslēgt ar to savstarpējus līgumus par tiem uzticēto būvdarbu izpildi.

8.1.6. Gadījumā, ja pretendents piesaista ārvalstu speciālistu, Pretendents iesniedz apliecinājumu, ka tā piesaistītie ārvalstu speciālisti ir tiesīgi sniegt konkrētos pakalpojumus, kā arī gadījumā, ja ar pretendentu tiks noslēgts iepirkuma līgums, tas ne vēlāk kā piecu darbdienu laikā no iepirkuma līguma noslēgšanas normatīvajos aktos noteiktajā kārtībā iesniegs atzīšanas institūcijas deklarāciju par īslaicīgu profesionālo pakalpojumu sniegšanu Latvijas Republikā reglamentētajā profesijā.

8.1.7. Pretendents iesniedz visu informāciju par tehnisko personālu atbilstoši Nolikuma 6.pielikumam.

8.1.8. Apdrošināšanas sabiedrības polises kopija vai apliecinājums par iespēju veikt Nolikuma 3.3.5.punktā paredzētās apdrošināšanas.

8.1.9. Ja Pretendents plāno piesaistīt apakšuzņēmējus – informācija par konkrētajiem apakšuzņēmējiem un tiem nododamo darbu saraksts un apjoms. Informācija jāsagatavo un jāiesniedz pēc klātpievienotās tabulas par visiem piesaistītajiem apakšuzņēmējiem.

|  |  |  |  |  |
| --- | --- | --- | --- | --- |
| Apakšuzņēmēja | Juridiskā adrese un reģistrācijas Nr. | Darbu veids | Darbu apjoms % | Darbu apjoms EUR (bez PVN) |
| nosaukums | no kopējā darbu apjoma |
|  |  |  |  |  |
|  |  |  |  |  |
|  |  |  |  |  |

**8.2.Tehniskais piedāvājums**

8.2.1. Tehniskais piedāvājums jāsagatavo saskaņā ar Būvprojektu (Nolikuma 8.pielikums), tehnisko specifikāciju (Nolikuma 2.pielikums), darbu izmaksu tāmes sagatavi (Nolikuma 3.pielikums).

8.2.2. Tehniskā piedāvājuma sastāvs:

8.2.2.1. Darbu izmaksas tāmēm saskaņā ar tehnisko specifikāciju;

8.2.2.2. Būvdarbu garantijas laiks (norādīt mēnešos). Pretendenta piedāvātajam būvdarbu garantijas laikam ir jābūt ne īsākam kā 36 mēneši.

8.2.2.3. Kvalitātes nodrošināšanas plāns. Kvalitātes nodrošināšanas plāns atspoguļo Pretendenta garantētās iespējas veikt darbus, kuru kvalitāte būs atbilstoša Latvijas Republikā spēkā esošajiem būvnormatīviem un iepirkuma noteikumiem;

8.2.2.4. Darbu izpildes laika grafiku – kalendārajās dienās.

8.2.3. Tehnisko piedāvājumu paraksta Pretendenta pilnvarota persona.

**8.3.Finanšu piedāvājums**

8.3.1. Pretendents finanšu piedāvājumā norāda kopējo cenu, par kādu Nolikumā noteiktajā termiņā tiks veikti laukumu pārbūves un teritorijas labiekārtošanas darbi. Finanšu piedāvājums jāsagatavo atbilstoši Nolikumam pievienotajai finanšu piedāvājuma formai (7.pielikums).

8.3.2. Finanšu piedāvājumā cenu norāda euro (EUR) bez pievienotās vērtības nodokļa, atsevišķi norāda pievienotās vērtības nodokli (PVN) un cenu, ieskaitot PVN.

8.3.3. Finanšu piedāvājumu paraksta Pretendenta pilnvarota persona.

### 9. Lēmuma pieņemšana

2018.gada 26.septembrī, saskaņā ar Publisko iepirkumu likuma 9.panta trīspadsmito daļu, Siguldas novada pašvaldības Iepirkuma komisija (I.Zālīte, R.Bete, A.Ozoliņš, A.Strautmane,) atklāti balsojot, ar 4 balsīm „par”, „pret” – nav, „atturas” – nav, nolemj, ka izsludinātais iepirkums tiek pārtraukts, jo iepirkuma dokumentos nepieciešams veikt izmaiņas.

Siguldas novada pašvaldības Iepirkuma komisija atkārtoti izsludinās iepirkumu „Teritorijas labiekārtošana un lietus kanalizācijas izbūve Melioratoru ielā 2, un Pulkveža Brieža ielā 80, Siguldā, Siguldas novadā”. Informācija par izsludināto iepirkumu būs pieejama Iepirkumu uzraudzības biroja tīmekļa vietnē [www.iub.gov.lv](http://www.iub.gov.lv) un Siguldas novada pašvaldības tīmekļa vietnē <https://www.sigulda.lv/public/lat/pasvaldiba/iepirkumi1/1/> .

**10.Saņemtie pieprasījumi izskaidrot iepirkuma nolikumu, sniegtās atbildes:**

21.09.2018. saņemts AS “Ceļu pārvalde” e-pasts ar jautājumu.

Iepirkuma komisijas priekšsēdētāja I.Zālīte